Neil Ritchie
<s>Neil Ritchie (Britanska Gvajana, 29. jul 1897. - Toronto, Kanada, 11. decembar 1983.) bio je general-potpukovnik Britanske Armije, koji 
se borio u Prvom i Drugom svjetskom ratu.</s>

<s>Ostao je zapamćen kao komandant Britanske 8 armije za vrijeme Bitke kod Gazale, koja je završila gubitkom Tobruka, što je toliko razljutilo 
britanskog premijera Winstona Churchilla da je to nazvao sramotom'.</s>

<s>Biografija</s>

<s>Nakon školovanja u koledžu Lancing (West Sussex) i Kraljevskoj vojnoj akademiji (Sandhurst), od 1914. služi u Kraljevskom škotskom pješadijskom puku, koji je te iste godine poslan na front u Francusku, gdje je i ranjen 1915.</s><s>Nakon tog je njegova jedinica premještena u Mezopotamiju gdje se borio od 1916. do 1917.,a od 1918. u Palestinu.</s>

<s>Nakon rata 1939. unaprijeđen je u čin brigadira.</s><s>Te iste godine poslan je u Francusku sa britanskim ekspedicijskim snagama gdje je obavljao dužnost načelnika generalštaba generala Alana Brooka.</s>

<s>Nakon egzodusa u Dunkerqueu Ritchie je premješten u štab generala Claude Auchinlecka.</s><s>Kad je u julu 1941.</s><s>Auchinleck postavljen za komandanta britanskih snaga za Bliski Istok, on je u novembru 1941. postavio Ritchia za komandanta Britanske 8 armije, usprkos negodovanju mnogih koji nisu odobravali tu odluku, jer on nije komandirao nekom većom jedinicom od Prvog svjetskog rata.</s>

<s>Britanska 8 armija je 18. novembra 1941. pokrenula Operaciju Crusader, ta ofenziva zaustavila Rommelovu Opsadu Tobruka tako da su u januaru 1942. britanske jedinice natjerale Afrički korpus na povlačenje daleko na zapad.</s>

<s>Između januara i maja 1942. nastupio je zastoj na sjevernoafričkom frontu, pa su obje strane dobile priliku da se reorganiziraju.</s><s>Međutim nedostatak agresivne vojne kampanje razljutio je Winstona Churchilla, pa je on dao Auchinlecku da bira - ili će napasti ili dati ostavku, To je zapravo bio ultimatum, pa je Auchinleck obećao da će napasti u junu.</s>

<s>Pretekao ga je Rommel koji je 26. maja 1942. pokrenuo ofenzivu na britanske položaje i tako započeo Bitku kod Gazale.</s>

<s>Auchinleck je Ritchiju naredio da zaustavi Rommelovu ofenzivu, on je prvu liniju obrane postavio kod Gazala.</s><s>Na papiru je je to izgledalo moćno i dobro postavljeno, sa pretpostavkom da će napad biti usmjeren prema sjeveru i obalnoj cesti.</s><s>Rommel je doista navalio na sjever (slabijim 
snagama), ali je glavni napad riskantno usmjerio na jug.</s>

<s>Ritchie je što se tiče snaga bio jači od Rommela, on je imao 100.000 vojnika, a Rommel 90.000, 849 tenkova a njegov protivnik 560, jedino u čemu je Rommel bio jači bili su bolji avioni.</s><s>Najveća je razlika bila u korištenim taktikama - Rommel je za razliku od Ritchija svoje tenkove koristio koncentirajući ih u snažne klinove, koji su lomili britanske položaje.</s><s>Na taj način je 12. juna potpuno razbio dvije britanske oklopne brigade uništivši ih unakrsnom vatrom.</s><s>Ritchie je ostao sa samo jednom oklopnom brigadom, pa je 14. juna naredio da se Gazala napusti i povukao se sa samo 100 preostalih tenkova.</s>

<s>Zbog tog poraza je smjenjen, a nakon perioda na ledu ponovno je vraćen u borbu u junu 1944. u Bitku za Normandiju da kao general-potpukovnik komandira 12 korpusom.</s><s>Nakon rata jedno kratko vrijeme proveo je u škotskim jedinicama sve do 1947. kad je postavljen za komandanta britanskih snaga na Dalekom Istoku do penzioniranja.</s>

<s>Izvori</s>

<s>Vanjske veze</s>

<s>Neil Ritchie (na portalu History Learning)</s>

<s>Britanski oficiri‎
Oružane snage Ujedinjenog Kraljevstva</s>

